ભારતના બોક્સર અમિત પંઘાલ અને મનીષ કૌશિકે બુધવારે અહીં વિપરીત સ્થિતિમાં જીત મેળવીને વર્લ્ડ બોક્સિંગ ચેમ્પિયનશિપની સેમી ફાઇનલમાં પ્રવેશ કરી લીધો હતો, જેના કારણે આ ચેમ્પિયનિશપમાં ભારતના બે મેડલ પાકા થઇ ગયા હતા એશિયન ગેમ્સ અને એશિયન ચેમ્પિયનશિપના ગોલ્ડ મેડલિસ્ટ પંઘાલે 52 કિગ્રાની કેટેગરીમાં ફિલિપાઇન્સના કાર્લો પાલામને 4-1થી હરાવીને જ્યારે કોમનવેલ્થ ગેમ્સના સિલ્વર મેડલિસ્ટ કૌશિકે 63 કિગ્રાની કેટેગરીમાં બ્રાઝિલના વાંડરસન ડિ ઓલિવેરાને 5-0થી હરાવ્યો હતો.